יואב לוי

יואב לוי (נולד ב-22 באוגוסט 1974) הוא שחקן תיאטרון, קולנוע וטלוויזיה ישראלי. יואב לוי נולד וגדל בבני ברק למשפחה דתית-לאומית, שעלתה מתימן וחוותה קשיי קליטה. ללוי יש שלושה אחים גדולים. למד בישיבת בני עקיבא בנתניה, סיים את לימודי התיכון בישיבה התיכונית-מדעית בר-אילן בתל אביב ויצא בשאלה. את שירותו בצה"ל עשה ביחידה מובחרת שפעלה בדרום לבנון וביו"ש. ב-2002 סיים לימודי משחק בבית הספר לאמנויות הבמה "בית צבי". במהלך לימודיו זכה במספר מלגות ופרסים. בשנת 2005 שיחק לוי בהצגה "פלונטר". לוי השתתף במספר הצגות בתיאטרון הקאמרי ובהן "אמא קוראז'", "עד ראייה", "כובע הקש האיטלקי" (בתפקיד פליקס), "קוויאר ועדשים" (בתפקיד מרצ'לו), "המלט" בתפקיד גילדנשטרן, "פלונטר", מורדי ב"גיבור מעמד הפועלים", סטנלי ב"יומן חוף ברייטון" שני תפקידים (אליהו ושומר) ב"חולה אהבה בשיכון ג'" ו"אל נקמות (בתפקיד ר' אלי). כמו כן שיחק את גילדנשטרן בהצגה "רוזנקרנץ וגילדנשטרן מתים" מאת טום סטופארד בבימויה של יעל רונן בתיאטרון הקאמרי. הוא שיחק בהצגות "ע' 17" בתפקיד איתי כרמלי, "זהר" בתפקיד אביהו מדינה, "בעל למופת" בתפקיד יובב לביד, "רומיאו ויוליה" בתפקיד מרקוציו, ובהצגה "אורזי מזוודות" בתפקיד מוטק'ה צחורי. החל מתחילת 2020 הוא משחק במחזה של חנוך לוין "מתאבל ללא קץ" בתיאטרון הקאמרי. מתחילת 2023 הוא מגלם את רוי כהן במחזה "מלאכים באמריקה" מאת טוני קושנר. החל משנת 2009 שיחק בסדרת הטלוויזיה "פולישוק" את הרב יהושע תנדורי, יועץ התקשורת של ש"ס. ב-2012 השתתף בסרט הקולנוע הישראלי "הנותנת" ובסרט האמריקאי "כוננות עם שחר". ב-2013 השתתף בסדרת המתח "בני ערובה" ששודרה בערוץ 10. ב-2014 החל לשחק בסדרת הטלוויזיה "משפחה טובה" בתפקיד אלעד לחמיש, שכנו הדתי של יהב. ב-2015 גילם את שימי בסדרה "ג'וני ואבירי הגליל", ששודרה ב-yes והשתתף בסרט "ארץ פצועה". ב-2016 שיחק בסרט "לב שקט מאוד" לצידה של אניה בוקשטיין ובבימויו של איתן ענר. בנוסף שב לשחק בעונה השנייה של בני ערובה לצד יאיר לוטן ושרון טל. ב-2018 שיחק בסרטו של אלירן מלכה "הבלתי רשמיים", וב-2019 השתתף בסרט "ימים נוראים" של ירון זילברמן. ביוני 2019 החל לשחק בסדרת הקומדיה הרומנטית "זה לא הגיל" בתפקיד מייקל, הבוס של טליה. באותה שנה שיחק בסרטו של יובל אדלר "המורה לאנגלית". החל מ-2019 הוא משחק בסדרת הטלוויזיה הקומית "שב"ס", בתחילה כעורך דין כושל מהסנגוריה הציבורית, ולאחר מכן כרופא הכלא הכושל אף הוא. באותה השנה גילם גם את דמותו של דודי, סוכן המוסד הקשוח, בסדרה "דוז פואה". החל מ-2021 הוא מגלם בסדרה "מותק בול באמצע" של כאן 11 את דמותו של הרב יהושע תנדורי, אשר גילם בזמנו בסדרה "פולישוק". בנוסף גילם את הפעיל רון ביטון בסדרה "שבאבניקים", את קובי בסדרה "בעלת החלומות" ומשחק גם בסדרה "מנגן ושר" המשודרת ב-yes. במאי 2021 גילם את דמותו של עוזי משולם בסדרת הדוקו-דרמה של כאן 11 "חידת משולם". בשנת 2022 שיחק בעונה השלישית של הסדרה "כפולים" לצד מיקי לאון ואורי יניב. בשנת 2023 השתתף בסדרה "שמיים אדומים" ברשת 13 ובסרט "לרוץ על החול". לוי נמצא בזוגיות. יואב לוי, במיזם "אישים" לתיעוד היצירה הישראלית יואב לוי, במסד הנתונים הקולנועיים IMDb (באנגלית) יואב לוי, באתר "אידיבי", מאגר הידע העברי לקולנוע ישראלי ועולמי יואב לוי, באתר ספר הקולנוע הישראלי יואב לוי, באתר AllMovie (באנגלית) יואב לוי, במסד הנתונים הקולנועיים KinoPoisk (ברוסית) מרב יודילוביץ', שרוטים, דפוקים ואבודים, באתר ynet, 1 ביולי 2005 יונתן אסתרקין, תיאטרון הצללים של יואב לוי, באתר nrg‏, 2 במאי 2009 מרט פרחומובסקי‏, יואב לוי: על "הנותנת" והעבודה עם קת'רין ביגלו, באתר וואלה, 17 במאי 2012 אמיר בוגן, יואב לוי: "מוכן לגלם ערבים בהוליווד עד יום מותי", באתר ynet, 1 בפברואר 2013 ליאת רון, ‏"להיות איתי טיראן זה להיות רונאלדו. טוב לי איפה שאני", באתר גלובס, 18 בנובמבר 2017 אלון הדר, שחקן נשמה, באתר "ידיעות אחרונות", 31 ביולי 2018 איתי שטרן, יואב לוי: "הומו ביביסט נשמע לי תלוש כמו להיות ערבי ביביסט", באתר הארץ, 9 בינואר 2024 "לקחו לסבא וסבתא שלי את הילדה ולא הודיעו להם כלום. היא חזרה בסוף אבל היו כאלה שלא", באתר ynet, 20 במאי 2022 חידת משולם באתר כאן 11